Labradoritt

Labradoritt ((Ca,Na)(Al,Si)4O8), er en feltspat i plagioklas-serien. Plagioklas er en serie ulike kombinasjoner mellom feltspatmineralene albitt og anortitt, og utgjør en hovedgruppe ved siden av alkalifeltspat. Labradoritt består av 50-30% albitt og 50-70% anortitt. Den har et krystallsystem som er triklint. Som de fleste silikater er strekfargen hvit. Labradoritt forekommer i magmatiske bergarter som gabbro, basalt og anortositt. Labradoritt har sitt navn etter Labrador i Canada.Encyclopædia Britannica Online. "labradorite." 15 Apr. 2009Encyclopædia Britannica Online. "plagioclase."15 Apr. 2009

Labradorittkrystaller kan ha et fremtredende fargespill som kalles for labradorescens. Dette skyldes vekslende variasjoner av innholdet mellom kalsium og natrium i krystallene. Fargespillet gjør at labradoritt blir brukt som smykkestein. Bergarten anortositt blir brukt som pryd og bygningsstein når den har et høyt innhold labradoritt med fargespill.

Referanser

Kategori:Feltspater